KOMMISSIONENS FORORDNING (EF) Nr. 2316/98 af 26. oktober 1998 om godkendelse af nye tilsætningsstoffer og om ændring af godkendelsesbetingelserne for flere allerede tilladte tilsætningsstoffer til foderstoffer (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved Kommissionens direktiv 98/19/EF (2), særlig artikel 9j og 3, og

ud fra følgende betragtninger:

Ifølge bestemmelserne i direktiv 70/524/EØF kan der på grund af den videnskabelige og tekniske udvikling tillades nye tilsætningsstoffer og nye anvendelser af tilsætningsstoffer;

der er ved Rådets direktiv 96/51/EF af 23. juli 1996 om ændring af direktiv 70/524/EØF om tilsætningsstoffer til foderstoffer (3) med fuld virkning fra 1. oktober 1999 indført en ny procedure, hvorved tilsætningsstoffer tillades ved forordning; medlemsstaterne bør i overgangsperioden have mulighed for at vedtage lovbestemmelser for at undgå enhver tvivl med hensyn til gældende lovgivning; medlemsstaterne bør sikre, at al lovgivning, der ikke svarer til nærværende forordning, ophæves;

der er i visse medlemsstater gjort vellykkede forsøg med nye tilsætningsstoffer i del 1 »karotenoider og xantofyler« under gruppen »farvestoffer, herunder pigmenter«; disse nye tilsætningsstoffer bør foreløbig tillades;

for at der skelnes mellem et nyt tilsætningsstof i del 1 »karotenoider og xantofyler« under gruppen »farvestoffer, herunder pigmenter«, og et andet allerede tilladt tilsætningsstof i denne gruppe, bør sidstnævnte tilsætningsstofs benævnelse ændres;

der er i visse medlemsstater gjort omfattende forsøg med nye tilsætningsstoffer i gruppen »mikromineralstoffer«, og specielt grundstofferne »kobber-Cu«, »mangan-Mn« og »zink-Zn;« det ser på grundlag af de undersøgelser, der er foretaget, ud som om, disse nye anvendelser kan tillades;

der bør for at foregribe alle ugunstige virkninger på hunde foretages en nedsættelse af det største tilladte indhold i fuldfoder af tilsætningsstoffet »ethoxyquin«, der tilhører gruppen »antioxydanter«;

der er i visse medlemsstater gjort vellykkede forsøg med en ny anvendelse af et allerede tilladt tilsætningsstof i del 1 »karotenoider og xantofyler« under gruppen »farvestoffer, herunder pigmenter«; denne nye anvendelse bør foreløbig tillades;

der er i visse medlemsstater gjort vellykkede forsøg med en ny anvendelse af det allerede tilladte tilsætningsstof »3-fytase« i gruppen »enzymer«; denne nye anvendelse bør foreløbig tillades;

af hensyn til gennemskueligheden skal bilagene til nærværende forordning alt efter tilfældet indeholde de andre tilsætningsstoffer, der tilhører samme gruppe, eller de andre tilladte anvendelser af tilsætningsstoffet; ved samme lejlighed bør der foretages en tidsbegrænset forlængelse af fristen for tilladelsen til de allerede godkendte tilsætningsstoffer på nationalt plan, for hvilke undersøgelserne endnu ikke er afsluttet, og som tilhører samme grupper af tilsætningsstoffer som de nye tilsætningsstoffer, der er godkendt ved nærværende forordning;

de i denne forordning fastsatte foranstaltninger er i overensstemmelse med udtalelse fra Den Stående Foderstofkomité -

UDSTEDT FØLGENDE FORORDNING:

Artikel 1

1. Stoffet »beta-caroten«, der findes i del 1 »karotenoider og xantofyler« under gruppen »farvestoffer, herunder pigmenter«, kan i overensstemmelse med direktiv 70/524/EØF tillades som tilsætningsstof, E 160a, til foderstoffer på betingelserne i bilag I til denne forordning.

2. Stoffet »astaxanthin-rig Phaffia rhodozyma (ATCC 74219)«, der findes i del 1 »karotenoider og xantofyler« under gruppen »farvestoffer, herunder pigmenter«, kan i overensstemmelse med direktiv 70/524/EØF tillades som tilsætningsstof nr. 12, til foderstoffer på betingelserne i bilag I til denne forordning.

3. Stoffet »aminosyrekobberchelat, hydrat«, der tilhører gruppen »mikromineralstoffer«, grundstof E 4 »kobber-Cu«, tillades i overensstemmelse med direktiv 70/524/EØF som tilsætningsstof til foderstoffer på betingelserne i bilag II til denne forordning.

4. Stoffet »aminosyremanganchelat, hydrat«, der tilhører gruppen »mikromineralstoffer«, grundstof E 5 »mangan-Mn«, tillades i overensstemmelse med direktiv 70/524/EØF som tilsætningsstof til foderstoffer på betingelserne i bilag II til denne forordning.

5. Stoffet »aminosyrezinkchelat, hydrat«, der tilhører gruppen »mikromineralstoffer«, grundstof E 6 »zink-Zn«, tillades i overensstemmelse med direktiv 70/524/EØF som tilsætningsstof til foderstoffer på betingelserne i bilag II til denne forordning.

Artikel 2

1. Betingelserne for godkendelse af tilsætningsstoffet E 324 »ethoxyquin«, der tilhører gruppen »antioxydanter«, erstattes i overensstemmelse med direktiv 70/524/EØF af betingelserne i bilag III til denne forordning.

2. Tilsætningsstoffet E 161g »canthaxanthin«, der findes i del 1 »karotenoider og xantofyler« under gruppen »farvestoffer, herunder pigmenter«, kan i overensstemmelse med direktiv 70/524/EØF godkendes for dyrekategorien »selskabs- og prydfugle« på betingelserne i bilag I til denne forordning.

3. Tilsætningsstoffet »3-fytase (EC 3.1.3.8)«, der tilhører gruppen »enzymer«, kan i overensstemmelse med direktiv 70/524/EØF godkendes på betingelserne i bilag IV til denne forordning.

4. Tilsætningsstof nr. 11 »astaxanthin-rig Phaffia rhodozyma«, der findes i del 1 »karotenoider og xantofyler« under gruppen »farvestoffer, herunder pigmenter«, kan i overensstemmelse med direktiv 70/524/EØF godkendes for dyrekategorien »laks, ørreder« på betingelserne i bilag I til denne forordning.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Den anvendes fra den 15. december 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 270 af 14. 12. 1970, s. 1.

(2) EFT L 96 af 28. 3. 1998, s. 39.

(3) EFT L 235 af 17. 9. 1996, s. 39.

BILAG I

>TABELPOSITION>

BILAG II

>TABELPOSITION>

BILAG III

>TABELPOSITION>

BILAG IV

>TABELPOSITION>